Diari Oficial de la Generalitat Valenciana


Sumari del DOGV 5593, del 06-09-2007 (2007/10637)

ORDE de 30 de juliol de 2007, de la Conselleria d'Educació, per la qual es concedix l'autorització d'obertura i funcionament al centre docent de nova creació de Formació Professional Específica, denominat Centro de Estudios Adams, a València.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/10421


Data del document
:   30-07-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * València
    * ensenyament privat
    * centre d'ensenyament
    * ensenyament professional

ORDE de 30 de juliol de 2007, de la Conselleria d'Educació, per la qual es concedix l'autorització d'obertura i funcionament al centre docent de nova creació de Formació Professional Específica, denominat Centro de Estudios Adams, a València. [2007/10382]  
L'expedient s'ha iniciat a instància del representant de la entitat Centro de Estudios Administrativos y Profesionales, SA, en sol·licitud de autorització per a l'obertura i funcionament d'un centre docent privat de nova creació de Formació Professional Específica, denominat Centro de Estudios Adams, a València.  
La Direcció General d'Ensenyament va aprovar, mitjançant Resolució de 15 de gener de 2007, l'adequació de les instal·lacions proposades, quant a espais educatius, al que disposa la legislació aplicable.  
L'expedient ha sigut tramitat per la Direcció Territorial d'Educació de València i inclou informes favorables de la Unitat Tècnica de Construccions i de la Inspecció Educativa, pel que fa a la relació de professors i titulacions respectives, de conformitat amb la legislació aplicable.  
Vistes la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 1537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril, pel que es desenvolupen determinats aspectes de l'ordenació de la Formació Professional en l'àmbit del sistema educatiu (BOE de 08.05.1998), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE de 09.04.1992).  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell  
ORDENE  
Únic  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'hi assenyalen.  
Denominació genèrica del centre: Centre Privat de Formació Professional Específica.  
Denominació específica del centre: Centro de Estudios Adams  
Titular: Centro de Estudios Administrativos y Profesionales, SA  
Adreça: Pl/ Mariano Benlliure, núm.5  
Localitat: València (46162)  
Província: València  
Codi: 46863360  
Ensenyaments i capacitat màxima que s'autoritzen:  
Cicles Formatius de Grau Superior:  
- 2 unitats de Desenvolupament d'Aplicacions Informàtiques (codi de l'ensenyança: 50699286353), amb 40 places escolars (un curs al matí i un curs a la vesprada).  
- 2 unitats d'Administració de Sistemes Informàtics (codi de l'ensenyança: 07509419267), amb 40 places escolars (un curs al matí i un curs a la vesprada).  
DISPOSICIÓ ADDICIONAL ÚNICA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia de la seua publicació en el Diari Oficial de la Comunitat Valenciana, no obstant els seus efectes s'entenen referits al començament del curs escolar 2007/2008.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 30 de juliol de 2007  
 El conseller d'Educació,  
 ALEJANDRO FONT DE MORA TURÓN